Me Too

Me Too er et globalt internetfænomen fra 2017 og frem, hvor især kvinder har afsløret og delt seksuelle krænkelser via de sociale medier under hashtagget #MeToo (bogstaveligt også jeg eller også mig). Hashtagget spredte sig viralt fra oktober 2017. Bevægelsen har vakt en meget stor debat om køn og ligestilling. Selve begrebet blev første gang lanceret i 2006 af Tarana Burke, en amerikansk borgerrettighedsaktivist og advokat.

MeToo benyttes til at oplyse om eller beskylde personer for seksuel chikane eller seksuelle overgreb. Hashtagget blev populært i kølvandet på anklager om seksuelle overgreb begået af filmproduceren Harvey Weinstein.

Fænomenet #MeToo blev af det amerikanske magasin TIME udpeget til "Årets person" i 2017.<ref>[https://www.theguardian.com/media/2017/dec/06/metoo-movement-named-time-magazines-person-of-the-year #MeToo movement named Time magazines Person of the Year, theguardian.com, 6. december 2017]</ref>

I Danmark har #metoo-bevægelsen medført ændring på mange arbejdspladser, hvor der nu er etableret mere tydelige og konsekvente regler for at håndtere chikanerende adfærd. Som Djøffs formand bemærker: "Mange har fulgt med i debatten de seneste år, og jeg hæfter mig særligt ved, at et stort flertal synes, at det øgede fokus på at ikke overskride andres grænser er positivt."

I kølvandet på den nye samtykkelov har flere personer end nogensinde før anmeldt overgreb, hvilket har bidraget til en reduktion af det skjulte omfang - eller 'mørketallet' - af overgreb. Ifølge befolkningsundersøgelsen fra projekt Sexus har 11,3% af kvinder oplevet et seksuelt overgreb, og ifølge tal fra Justitsministeriets seneste offerundersøgelse viser,3,4% svarer, at de har været udsat for voldtægt inden for de seneste fem år. Dette svarer til, at omkring 12.000 danske kvinder årligt udsættes for voldtægt eller voldtægtsforsøg.

#metoo er blevet omtalt som "historisk" og et "feministisk nybrud", men også som en "heksejagt" og "folkedomstol". I en dansk meningsmåling, som TV 2 lavede i 2018 i samarbejde med Megafon blandt 1229 respondenter, så omkring lige mange #metoobevægelsens betydning som positiv og som negativ. I en senere meningsmåling, som Megafon i 2021 lavede for Politiken, mente ca. to tredjedele af de adspurgte, at #MeToo havde været vigtig for en øget forståelse mellem kønnene, men mange savnede nuancer og trak sig, når debatten blev polariseret.

I 2021 undersøgte Sex og Samfunds unges holdning til #metoo og samtykke og viste, at samtykkeloven har forøget unges bevidsthed om samtykke i seksuelle situationer, bidraget til en kulturændring, og øget trygheden ved voldtægtsanmeldelse. Dog er utilfredshed over den offentlige debats mangel på nuance uden gråzoner udbredt blandt de unge.

 Skandinavien (2018) 
Flere end 1100 mænd og kvinder i den danske film- og teaterbranche har i januar 2018 underskrevet et manifest under navnet #TimesUp (dansk: tiden er gået eller det er på tide), der kræver en ændret holdning mod sexisme, krænkelser og overgreb i branchen. Også i Danmarks nabolande kom flere hundrede beskyldninger frem, ikke mindst i Sverige hvor afsløringer i avisen Dagens Nyheter førte til en skandale i Det Svenske Akademi og efterfølgende en voldtægtsdom til den indflydelsesrige såkaldte kulturprofil, Jean-Claude Arnault."Svensk kulturprofil får to års fængsel for voldtægt". dr.dk. 1. oktober 2018. Hentet 3. januar 2021.. I 2018 kritiserede meningsdanneren Anders Fogh Jensen offentligt me too og forsvarede en verden, “hvor praktikanten får et klap bagi”, hvilket fremkaldte mange vrede reaktioner.

 Benny Fredriksson (2017-2019) 
#Metoo var tidligt blevet kritiseret for at være en folkedomstol, hvor navngivne anklagede mænd ikke får tiltrækkelig mulighed for at forsvare sig. Et eksempel er svenskeren Benny Frederiksson, der begik selvmord, efter at anonyme kilder blandet andet havde anklaget ham for at true en ansat til at få en abort. Flere af anklagerne blev senere tilbagevist. 

Benny Fredriksson var kunstnerisk leder af Parkteatern og ensembleleder ved Stockholms Stadsteater, før han i marts 2002 blev instruktør og teaterchef for Stockholms stadsteater.  Mellem juli 2013 og december 2017 var Benny Fredriksson administrerende direktør for Stockholms Stadsteater AB, som driver Kulturhuset Stadsteatern. Efter 16 år som administrerende direktør forlod Fredriksson i december 2017 teatret efter en hård, men anonym kritik i medierne under Metoo-kampagnen i efteråret  rettet mod hans ledelsesstil. 17. marts 2018 begik Fredriksson  selvmord under en rejse i Australien. SVT blev dømt i Granskningsnämnden for et af sine indslag om sagen Ifølge hans hustru Anne Sofie von Otter led Fredriksson af en dyb depression som følge af artiklerne. Von Otter anklagede medierne for at overdrive påstande om uønsket adfærd under Metoo kampagnen, og at lægge pornografiske undertoner blev en strategi for medierne for at tiltrække læsere  I marts 2019 blev Aftonbladet kritiseret af Pressens Opinionsnämnd for dets artikler om sagen."Uthängd!" (pdf), mediestudier.se, 23. juni 2018. Hentet 23. juni 2020.

 Sofie Linde starter anden bølge i Danmark (2020) 
I Danmark igangsatte tv-vært Sofie Lindes tale ved ZULU Comedy Galla Showet 27. august 2020 en anden bølge af MeToo. I talen fortalte Linde om sine oplevelser i tv-branchen med manglende ligeløn mellem hende og Blachman og ikke mindst sexchikane og krænkelser på Danmarks Radio under en julefrokost 13 år tidligere, da hun lige var startet, 18 år gammel. Sofie Linde har senere beklaget at hun talte forkert om sin alder, da det blev opdaget at hun rent faktisk var 19 år gammel. Hvad angår Sofie Lindes løn, har programdirektør Lotte Lindegaard, der forhandlede løn med Linde, forsvaret sig med, at hun ikke lønner efter køn, men at Linde og Blachman varetog meget forskellige opgaver i X Factor.

Sofie Linde har ikke ville sætte navn på den såkaldte tv-kanon, hun har beskyldt for at komme med seksuelle trusler, da hun lige var begyndt som børne-tv-vært på DR, og efter Linde satte fokus med sin oplevelse har 701 medie kvinder henvendt sig med en støtteerklæring,  senere har 50 kvinder mere meldt sig samt 7 mænd i debat om chikane og krænkelser i arbejdsmiljø.  

Bølgen bidrog til at De Radikales politiske leder Morten Østergaard og Københavns overborgmester Frank Jensen trådte tilbage pga. gamle sager om seksuelle krænkelser og grænseoverskridende adfærd - i Frank Jensens tilfælde gentagne krænkelser gennem hans 30 år i politik. 

Tv-stationen TV 2 igangsætte en undersøgelse af sexisme og kulturen på tv-stationen, der førte til, at de to mange-årige værtsprofiler Jens Gaardbo og Jes Dorph-Petersen blev taget af skærmen. Det, som kostede Jes Dorph-Petersen jobbet på tv 2 som vært på 'Go' aften Live', drejede sig om to sager, der medførte beskyldninger om seksuelle krænkelser og vold. En sag var fra 2001,  og handlede om Dorph-Petersens forhold til en praktikant, Therese Philipsen, hvor Philipsen hævdede at han havde "lagt en hånd over hendes mund, givet hende en lussing og presset hende ned på en briks, hvor han angiveligt tiltvang sig sex med hende",Pedersen, M.S. (2021) To kvinder står frem om sager, der kostede Jes Dorph jobbet: - Det var væmmeligt og voldsomt. TV 2, 29. november 2021. Hentet 25. august 2022. hvad der i nogle medier blev omtalt som voldtægt.Hilstrøm, C. (2021) Massiv kritik af vært på Aftenshowet efter Jes Dorph-interview. Berlingske, 7. januar 2021. Hentet 25. august 2022. Dog har Jes Dorph selv og et vidne afvist beskyldningerne. Den anden sag var fra 2003. Her skulle Dorph-Petersen og en anden mandlig kollega have lagt op til sex, som kvinden afviste.

I juli 2021 stod en række kvinder frem og beskyldte politikeren Naser Khader for seksuelle krænkelser og grænseoverskridende adfærd, hændelserne som kvinderne beskriver i artikel, skulle være sket i årene fra 1999 til 2019.  I august 2021 blev Naser Khader ekskluderet fra Det Konservative Folkeparti på baggrund af beskyldningerne og en igangværende advokatundersøgelse.

I december 2021 trådte chefredaktør på B.T., Michael Dyrby øjeblikkeligt tilbage efter en lang række afsløringer om seksuelt krænkende adfærd.

 Johnny Depp og Amber Heard (2018-2022) 
Efter at have ansøgt om skilsmisse fra Johnny Depp i maj 2016 påstod skuespillerinden Amber Heard, at Depp under deres forhold havde misbrugt hende fysisk. Depp anlagde en sag om ærekrænkelse i Storbritannien mod The Sun's udgivere over en artikel fra 2018, der påstod, at han var en "wife beater" (hustrumishandler). . Depp tabte sin retssag ved Londons High Court of Justice, efter at en dommer havde fastslået, at 12 af de 14 påståede hændelser med vold i hjemmet havde fundet sted, og at Heards påstande om misbrug var "i det væsentlige sande". 

I december 2018 offentliggjorde Heard en kommentar i The Washington Post'', hvori der stod, at hun havde kæmpet imod seksuel vold og var blevet en offentlig person, der repræsenterede vold i hjemmet. Selvom hun ikke eksplicit navngav Depp i kommentaren, indgav Depp en ærekrænkelsessag mod hende i Virginia. I Virginia-sagen forsøgte Depps advokater at modbevise Heards påstande over for en jury, idet de hævdede, at det var hende, og ikke hendes eksmand, der havde været misbrugeren i forholdet.. Virginia-retssagen blev livestreamet og skabte enorm offentlig interesse. Sociale medieplatforme bød på betydelig støtte til Depp og kritik af Heard, hvor videoer med hashtag #JusticeForJohnnyDepp opnåede over 18 milliarder visninger på TikTok ved retssagens afslutning. Der opstod en konsensus på nettet om, at Heard løj, og hendes vidnesbyrd blev bredt latterliggjort. 

Juryen fandt at Heards med sine udtalelser havde ærekrænket Depp og det med ondt forsæt, og den tilkendte ham 10 millioner dollars i kompenserende skader og 5 millioner dollars i skadeserstatning (sidstnævnte reduceret til 350.000 dollars i henhold til Virginias lov), mens den tildelte Heard 2 millioner dollars i kompenserende skader. for et modkrav om, at Depps tidligere advokat havde ærekrænket hende.

Retssagen skabte debat og satte fokus på nuancer i diskussionen omkring partnervold og #metoo

Hashtags på andre sprog 
 Arabisk: أنا_كمان# (da:Ogsåmig)
 , Fransk-talende områder: #MoiAussi (da: OgsåMig)
 Engelsk-talende lande: #MeToo
 : #balanceTonPorc (da: AngivDitSvin)
 : #QuellaVoltaChe (da: DenGangDa)
 : גםאנחנו# (en: UsToo)
 : #meToo (en: MeToo)
 : #我也是 (en: MeToo)
 : #YoTambién (en: MeToo)
 : #나도 (en: MeToo)
 : #EnaZeda 
 : #TôiCũngVậy (en: MeToo)

Referencer 

Sociale netværk
Feminisme
Maskulinisme